Source: http://mail.fluierul.ro/jsp/article/indexDisplayArticle.jsp?artid=1506722&title=volei-feminin-csm-volei-alba-blaj-si-csm-targoviste-in-finala-cupei-romaniei
Timestamp: 2019-05-24 08:04:14+00:00

Document:
Volei feminin: CSM Volei Alba Blaj și CSM Târgoviște, în finala Cupei României - sport - Fluierul.ro
20:15 2019-05-14 sport - citeste alte articole pe aceeasi tema
Volei feminin: CSM Volei Alba Blaj și CSM Târgoviște, în finala Cupei României
CSM Volei Alba Blaj și CSM Târgoviște vor juca finala Cupei României la volei feminin, după ce au câștigat semifinalele disputate marți în Sala Polivalentă din Alexandria.
CSM Volei Alba Blaj, noua campioană națională, a învins-o pe CSM București cu scorul de 3-1 (25-15, 25-17, 20-25, 25-23), într-o reeditare a finalei ediției trecute a Cupei României.
De la echipa din Blaj, care a cucerit trofeul o singură dată, în 2017, s-au remarcat Ioana Baciu (17 puncte), Sonja Newcombe (12), Nadja Ninkovic (11) și Nneka Onyejekwe (11). De la CSM București, deținătoarea trofeului și finalistă în 2016, cele mai bune au fost Irina Trușkina (18), Adelina Budai-Ungureanu (16), Maret Balkestein-Grothues (10) și Nicole Koolhaas (10).
CSM Târgoviște a întrecut-o în cealaltă semifinală pe CSM Lugoj cu 3-0 (25-15, 25-15, 25-23). CSM Târgoviște, care a cucerit trofeul în 2016, a fost condusă spre victorie de Sara Klisura (16 puncte), Alexandra Trică (12) și Jelena Alajbeg (11). Nina Kocic (11) și Andreea Petra (10) au fost cele mai bune de la CSM Lugoj.
Finala va avea loc miercuri, de la ora 17:00, în Sala Polivalentă din Alexandria.AGERPRES (AS-editor: Mihai Țenea, editor online: Ady Ivașcu)

References: CSM 
 CSM 
 CSM 
 CSM 

CSM 
 CSM 

CSM 
 CSM 
 CSM 

CSM 
 CSM 
 CSM 
 CSM